พระวรวงศ์เธอ พระองค์เจ้าสุทธสิริโสภา

พระวรวงศ์เธอ พระองค์เจ้าสุทธสิริโสภา (16 ธันวาคม พ.ศ. 2464 — 2 กุมภาพันธ์ พ.ศ. 2541) เป็นพระธิดาในสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย ประสูติแต่หม่อมลออ จุฑาธุช ณ อยุธยา

 พระประวัติ  
พระวรวงศ์เธอ พระองค์เจ้าสุทธสิริโสภา หรือ องค์หญิงหญิงอนุสรณ์ในงานพระราชทานเพลิงศพ ม.จ.ไกรสิงห์ วุฒิชัย ณ เมรุวัดธาตุทอง วันพุธ ที่ 23 มิถุนายน 2519. [ม.ป.ท.]: มงคลการพิมพ์; 2519. เป็นพระธิดาในสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย และหม่อมลออ จุฑาธุช ณ อยุธยา (สกุลเดิม ศิริสัมพันธ์) ประสูติเมื่อวันที่ 16 ธันวาคม พ.ศ. 2464 หม่อมลออเป็นธิดาของพระนมอิน ศิริสัมพันธ์ ซึ่งเป็นพระนมในสมเด็จพระเจ้าบรมวงศ์เธอ เจ้าฟ้าจุฑาธุชธราดิลก ตาของหม่อมลออคือ พระยาอาหารบริรักษ์ (ทิน ศิริสัมพันธ์) ข้าราชการในรัชสมัยพระบาทสมเด็จพระจุลจอมเกล้าเจ้าอยู่หัว พระองค์เจ้าสุทธสิริโสภามีพระอนุชาต่างพระมารดาหนึ่งพระองค์ คือ พระวรวงศ์เธอ พระองค์เจ้าวรานนท์ธวัช (ประสูติแต่หม่อมระวี) เมื่อแรกประสูติ ทั้งสองพระองค์มีพระอิสริยยศเป็น หม่อมเจ้า ต่อมาได้รับการเฉลิมพระยศเป็น พระวรวงศ์เธอ พระองค์เจ้า ในรัชสมัยพระบาทสมเด็จพระปกเกล้าเจ้าอยู่หัว เมื่อวันที่ 8 พฤศจิกายน พ.ศ. 2470ราชกิจจานุเบกษา, ประกาศตั้งพระวรวงศ์เธอพระองค์เจ้า เล่ม 44, 8 พฤศจิกายน พ.ศ. 2470, หน้า 253-254 ทั้งนี้ ทั้งสองพระองค์ยังทรงได้รับการอภิบาลเลี้ยงดูจากพระเจ้าบรมวงศ์เธอ พระองค์เจ้าบุษบันบัวผัน ตั้งแต่ทรงพระเยาว์

พระวรวงศ์เธอ พระองค์เจ้าสุทธสิริโสภาเป็นเจ้านายรุ่นสุดท้ายที่เข้าพิธีโสกันต์และเกศากันต์ พร้อมกับพระวรวงศ์เธอ พระองค์เจ้าอินทุรัตนา และหม่อมเจ้ากาญจนฉัตร ฉัตรชัย เมื่อวันที่ 28-29 มีนาคม พ.ศ. 2475 ขณะมีพระชันษา 10 ปี ก่อนการปฏิวัติสยาม พ.ศ. 2475 เพียงสามเดือน

พระวรวงศ์เธอ พระองค์เจ้าสุทธสิริโสภาเสกสมรสกับหม่อมเจ้าสุวินิต กิติยากร พระโอรสในพระเจ้าบรมวงศ์เธอ กรมพระจันทบุรีนฤนาถ และหม่อมละเมียด มีธิดาสองคน ได้แก่ หม่อมราชวงศ์สุนิดา กิติยากร และหม่อมราชวงศ์เสาวนิต กิติยากร โดยหม่อมราชวงศ์สุนิดาเคยดำรงตำแหน่งบรรณาธิการข่าวสังคมของหนังสือพิมพ์บางกอกโพสต์และบางกอกเวิลด์ สมรสและหย่ากับสีหชาติ บุณยรัตพันธุ์ มีธิดาชื่อ สุชาดา ภิรมย์ภักดี ส่วนหม่อมราชวงศ์เสาวนิตเสียชีวิตจากอุบัติเหตุทางรถยนต์เมื่ออายุ 22 ปี

พระวรวงศ์เธอ พระองค์เจ้าสุทธสิริโสภาทรงดำรงตำแหน่งผู้จัดการโรงเรียนราชินี และองค์ประธานกรรมการมูลนิธิร่วมจิตน้อมเกล้าเพื่อเยาวชน จนกระทั่งสิ้นพระชนม์เมื่อวันที่ 2 กุมภาพันธ์ พ.ศ. 2541 สิริพระชันษา 76 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในการพระราชทานน้ำหลวงสรงพระศพ ณ ศาลาบัณณรศภาค วัดเบญจมบพิตรดุสิตวนารามราชวรวิหาร โดยทรงรับพระศพไว้ในพระบรมราชานุเคราะห์ 7 วัน และมีการเลื่อนพระโกศเป็นพระโกศมณฑป พร้อมด้วยฉัตรเครื่องสูงทองแผ่ลวดประกอบพระเกียรติยศ การพระราชทานเพลิงพระศพมีขึ้นเมื่อวันที่ 31 พฤษภาคม พ.ศ. 2541 ณ พระเมรุหลวงหน้าพลับพลาอิศริยาภรณ์ วัดเทพศิรินทราวาส

 พระเกียรติยศ

 พระอิสริยยศ 
 16 ธันวาคม พ.ศ. 2464 – 8 พฤศจิกายน พ.ศ. 2470 : หม่อมเจ้าสุทธสิริโสภา
 8 พฤศจิกายน พ.ศ. 2470 – 2 กุมภาพันธ์ พ.ศ. 2541 : พระวรวงศ์เธอ พระองค์เจ้าสุทธสิริโสภา

 เครื่องราชอิสริยาภรณ์ 

 ปริญญากิตติมศักดิ์อนุสรณ์ในงานพระราชทานเพลิงพระศพ พระวรวงศ์เธอพระองค์เจ้าสุทธสิริโสภา ณ พระเมรุหน้าพลับพลาอิสริยาภรณ์ วัดเทพศิรินทราวาส วันเสาร์ที่ 23 พฤษภาคม 2551. มูลนิธิร่วมจิตน้อมเกล้าฯ เพื่อเยาวชน ในพระบรมราชินูปถัมภ์ จัดพิมพ์ถวาย. 

 พ.ศ. 2531 - ปริญญาศึกษาศาสตร์ดุษฎีบัณฑิตกิตติมศักดิ์ สาขาบริหารการศึกษา มหาวิทยาลัยอเมริคัส เมืองนิวออร์ลีน รัฐหลุยเซียน่า สหรัฐอเมริกา
 พ.ศ. 2533 - ปริญญาบัณฑิตกิตติมศักดิ์ สาขาคหกรรมศาสตร์ สถาบันเทคโนโลยีราชมงคล
 พ.ศ. 2534 - ปริญญาดุษฎีบัณฑิตกิตติมศักดิ์ สาขาสังคมวิทยาและมนุษยวิทยา มหาวิทยาลัยรามคำแหง
 พ.ศ. 2539 - ปริญญาดุษฎีบัณฑิตกิตติมศักดิ์ สาขาศิลปศาสตร์ มหาวิทยาลัยสยาม

 พงศาวลี

</center>

อ้างอิง



หมวดหมู่:พระองค์เจ้าหญิง
หมวดหมู่:พระวรวงศ์เธอ
หมวดหมู่:พระองค์เจ้าตั้ง
หมวดหมู่:ราชสกุลจุฑาธุช
หมวดหมู่:ราชสกุลกิติยากร
หมวดหมู่:สกุลศิริสัมพันธ์
หมวดหมู่:บุคคลจากโรงเรียนราชินี
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ ภ.ป.ร.2
หมวดหมู่:บุคคลจากเขตปทุมวัน